मैरी कोम ने एएसबीसी एशियन कप में स्वर्ण पदक जीता  
बीते वर्ष नवम्बर में एशियाई खेलों में कांस्य पदक जीतने वाली मैरी कोम ने इस वर्ष का पहला खिताब जीता है।
भारत की दिग्गज मुक्केबाज एमसी मैरी कोम ने एशियाई चैम्पियन किम मयोंग को 4-3 से हराकर चीन के शहर हाएकू में जारी एएसबीसी विमेंस बॉक्सिंग एशियन कप में 48 किलोग्राम वर्ग में स्वर्ण पदक हासिल किया है।  मैरी कोम को अपनी दक्षिण कोरियाई प्रतिद्वंद्वी को हराने के लिए हालांकि काफी मेहनत करनी पड़ी। पांच बार की विश्व चैम्पियन मैरी कोम को हालांकि फाइनल में अपने अनुभव के दम पर जीत मिली।  मैरी कोम ने सेमीफाइनल में फिलिपिंस की केट अप्पारी को पराजित किया था। बीते वर्ष नवम्बर में एशियाई खेलों में कांस्य पदक जीतने वाली मैरी कोम ने इस वर्ष का पहला खिताब जीता है।  34वें राष्ट्रीय खेलों में स्वर्ण पदक जीतने वाली पवित्रा 57 किलोग्राम वर्ग के फाइनल में थाईलैंड की टी. थोनालन से हार गईं। पवित्रा को रजत पदक से संतोष करना पड़ा। पवित्रा यह मैच 6-11 से हारीं।  इससे पहले, नीतू (60 किलो), कविता गोयत (75 किलो), लक्ष्मी पाड्या (81 किलो) और कविता चाहल (81 किलो) ने अपने-अपने वर्ग में कांस्य पदक जीता।